Wikileaks-baas kry asiel | Maroela Media
Ecuador het bekend gemaak dat dié land politieke asiel aan die voortvlugtige Australiër, Julian Assange, toegestaan het. Assange, die grootbaas van Wikileaks wat verskeie wêreldleiers eier in die gesig besorg het, hou hom al twee maande lank skuil in die Ecuadoriaanse ambassade in Londen, om te keer dat hy aan Swede uitgelewer word.
Ricardo Pinto, Ecuador se minister van buitelandse sake, het gesê die moontlikheid bestaan dat Swede Assange aan Amerika kan uitlewer, en dat hy daar die doodstraf opgelê kan word. Hy dink ook nie Assange kan in Swede of Amerika 'n regverdige verhoor verwag nie. Assange moet in Swede op 'n aanklag van verkragting tereg staan.
Brittanje het aangedui dat Assange nie vrygeleide uit die Ambassade sal kry nie, en gearresteer sal word as hy sy voete buite die ambassade sit.